ΚΑΝΟΝΙΣΜΟΣ (ΕΟΚ) αριθ. 2889/93 ΤΗΣ ΕΠΙΤΡΟΠΗΣ της 21ης Οκτωβρίου 1993 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τα συμπληρωματικά ποσά επί της ειδικής επιδότησης υπέρ των παραγωγών βοείου κρέατος και επί της επιδότησης για τη διατήρηση αγέλης θηλαζουσών αγελάδων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), και ιδίως το άρθρο 6 παράγραφος 3,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), και ιδίως το άρθρο 6,

Εκτιμώντας:

ότι ο κανονισμός (ΕΟΚ) αριθ. 2019/93 προβλέπει ειδικά μέτρα για την υποστήριξη του τομέα της κτηνοτροφίας των μικρών νησιών του Αιγαίου Πελάγους- ότι τα μέτρα αυτά περιλαμβάνουν, στον τομέα του βοείου κρέατος, συμπληρωματικά ποσά ειδικής επιδότησης για αρσενικά βοειδή και επί της επιδότησης για τη διατήρηση αγέλης θηλαζουσών αγελάδων, όπως προβλέπεται αντιστοίχως από τα άρθρα 4β και 4δ του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεων αγοράς στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 125/93 (4)- ότι είναι σκόπιμο να προβλεφθεί ότι η χορήγηση των συμπληρωματικών αυτών ποσών, πραγματοποιείται στο πλαίσιο των διατάξεων που εφαρμόζονται στα εν λόγω κεθεστώτα επιδοτήσεων- ότι ο κανονισμός (ΕΟΚ) αριθ. 3886/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1909/93 (6), καθορίζει την 1η Ιανουαρίου ως ημερομηνία εφαρμογής της γεωργικής ισοτιμίας- ότι τα ειδικά μέτρα έχουν αρχίσει να ισχύουν από 1ης Αυγούστου 1993- ότι, κατά συνέπεια, ενδείκνυται να διατηρηθεί, για το 1993, η εν λόγω τελευταία ημερομηνία για την μετατροπή αυτών των συμπληρωματικών ποσών σε εθνικό νόμισμα-

ότι υπάρχουν ορισμένοι παραγωγοί οι οποίοι κατά τη στιγμή εφαρμογής των διατάξεων του παρόντος κανονισμού είχαν είδη υποβάλει αιτήσεις για χορήγηση επιδότησης- ότι η υποβολή νέας αιτήσεως προκειμένου να επωφεληθούν των συπληρωματικών ποσών ενδέχεται να επιπλέξει τη διοικητική διαχείριση των μέτρων αυτών και ότι είναι, συνεπώς, σκόπιμο να γίνουν επίσης αποδεκτές οι αιτήσεις αυτές-

ότι, προς επίτευξη των στόχων που έχουν καθοριστεί για τα εδάφη αυτά με τον κανονισμό (ΕΟΚ) αριθ. 2019/93 και προκειμένου να ληφθούν υπόψη οι ειδικές ανάγκες, οι αρμόδιες αρχές πρέπει να είναι σε θέση να θεσπίσουν τις συμπληρωματικές διατάξεις για τη χορήγηση των ποσών αυτών-

ότι ενδείκνυται αν προβλεφθεί η εφαρμογή των λεπτομερών κανόνων του παρόντος κανονισμού από την έναρξη ισχύος του καθεστώτος που έχει θεσπιστεί για τα μικρά νησιά του Αιγαίου Πελάγους, δηλαδή από την 1η Αυγούστου 1993-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το συμπληρωματικό ποσό επί της ειδικής επιδότησης πάχυνσης αρσενικών βοειδών που προβλέπεται στο άρθρο 6 παράγραφος 1 πρώτη περίπτωση του κανονισμού (ΕΟΚ) αριθ. 2019/93 για τα μικρά νησιά του Αιγαίου Πελάγους, χορηγείται στο πλαίσιο των διατάξεων που εφαρμόζονται στις αιτήσεις βάσει του καθεστώτος για ειδική επιδότηση σε παραγωγούς βοείου κρέατος.

Άρθρο 2

Το συμπληρωματικό ποσό επί της επιδότησης για τη διατήρηση αγέλης θηλαζουσών αγελάδων που προβλέπεται στο άρθρο 6 παράγραφος 1 δεύτερη περίπτωση του κανονισμού (ΕΟΚ) αριθ. 2019/93 για τους παραγωγούς βοείου κρέατος των μικρών νησιών του Αιγαίου Πελάγους, χορηγείται στα πλαίσια των διατάξεων που εφαρμόζονται στις αιτήσεις βάσει του καθεστώτος για επιδότηση προς διατήρηση αγέλης θηλαζουσών αγελάδων.

Άρθρο 3

1. Για το 1993 και κατά παρέκκλιση του άρθρου 53 του κανονισμού (ΕΟΚ) αριθ. 3886/92, η μετατροπή σε εθνικό νόμισμα του ποσού των συμπληρωματικών ποσών που προβλέπονται στα άρθρα 1 και 2 διενεργείται με την εφαρμογή της γεωργικής ισοτιμίας που ισχύει την 1η Αυγούστου 1993.

2. Τα ποσά που προβλέπονται στα άρθρα 1 και 2 καταβάλλονται επίσης στους παραγωγούς οι οποίοι, κατά την ημερομηνία ενάρξεως εφαρμογής του παρόντος κανονισμού, έχουν ήδη υποβάλει αίτηση ειδικής επιδότησης ή/και επιδότησης για τη διατήρηση αγέλης θηλαζουσών αγελάδων για το 1993 και πληρούν τις προϋποθέσεις που καθορίζονται προκειμένου να επωφελούνται των επιδοτήσεων αυτών.

Άρθρο 4

1. Οι ελληνικές αρχές μπορούν να θεσπίσουν, εφόσον υπάρχει ανάγκη, συμπληρωματικές διατάξεις για τη χορήγηση των συμπληρωματικών ποσών που αναφέρονται στα άρθρο 1 και 2. Οι εν λόγω αρχές πληροφορούν αμέσως την Επιτροπή σχετικά.

2. Οι ελληνικές αρχές ανακοινώνουν κάθε έτος στην Επιτροπή, το αργότερο στις 31 Μαρτίου, τον αριθμό των ζώων για τα οποία έχουν ζητηθεί και χορηγηθεί συπληρωματικά ποσά.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων

Εφαρμόζεται από την 1η Αυγούστου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 184 της 27. 7. 1993, σ. 1.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 148 της 28. 6. 1968, σ. 24.

(4) ΕΕ αριθ. L 18 της 27. 1. 1993, σ. 1.

(5) ΕΕ αριθ. L 391 της 31. 12. 1992, σ. 20.

(6) ΕΕ αριθ. L 173 της 16. 7. 1993, σ. 11.